Document ID: 32007R0978

REGOLAMENT TAL-KUMMISSJONI (KE) Nru 978/2007
tal-21 ta’ Awwissu 2007
li jemenda r-Regolament (KE) Nru 2273/2002 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1254/1999 rigward l-istħarriġ tal-prezzijiet ta’ ċerti annimali bovini fi swieq rappreżentattivi tal-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta’ Mejju 1999 dwar l-organizzazzjoni tas-suq taċ-ċanga u l-vitella (1), u partikolarment l-Artikolu 41 tiegħu,
Billi,
(1)
Ir-Regolament tal-Kummissjoni (KE) Nru 2273/2002 (2) jistabbilixxi dispożizzjonijiet rigward ir-reġistrazzjoni tal-prezzijiet tas-swieq rappreżentattivi ta’ l-Istati Membri għal diversi kategoriji ta’ l-annimali bovini. Ir-regoli dettaljati dwar l-informazzjoni li għandha tingħata għall-istħarriġ tal-prezzijiet ta’ kull wieħed minn dawn il-kategoriji huma pprovduti fl-Annessi ta’ dak ir-Regolament.
(2)
Fuq talba ta’ Franza, Anness I tar-Regolament (KE) Nru 2273/2002 għandu jiġi parzjalment rivedut fid-dawl ta’ kif żviluppa t-tqegħid fis-suq ta’ l-annimali bovini f’dak l-Istat Membru, biex b’hekk jiġi żgurat li l-istħarriġ tal-prezzijiet jibqa’ jkun ibbażat fuq is-swieq rappreżentattivi.
(3)
Ir-Regolament (KE) Nru 2273/2002 għandu għalhekk jiġi emendat kif meħtieġ.
(4)
Il-miżuri previsti f’dan ir-Regolament huma skond l-opinjoni tal-Kumitat tal-Ġestjoni taċ-Ċanga u l-Vitella,
ADOTTAT DAN IR-REGOLAMENT:
Artikolu 1
Punt 1 tal-Parti D ta’ l-Anness I tar-Regolament (KE) Nru 2273/2002 huwa emendat kif ġej:
“1. Is-swieq rappreżentattivi
Rethel, Dijon, Rabastens, Lezay, Bourg-en-Bresse, Agen, Le Cateau, Sancoins, Château-Gonthier, Saint-Étienne”
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 21 ta’ Awwissu 2007.

Labels: 2
18
6